== Karriere ==
Han var søn af [[kommandørkaptajn]] og [[kommandant]] på Christiansø Caspar Henrik Stibolt (3. september 1692 – 9. marts 1779) og Cathrina f. von Harrasoffski (4. august 1711 – 24. juni 1782). Han var ikke [[kadet]] og må altså have fået sin uddannelse på anden måde, blev [[sekondløjtnant]] i [[Marinen]] [[1759]], [[premierløjtnant]] [[1763]], [[kaptajnløjtnant]] [[1770]], [[Kaptajn (militær)|kaptajn]] [[1776]] og kommandørkaptajn [[1789]]. Efter nogle togter i [[eskadre]]rne ledsagede Stibolt [[1765]] kaptajn [[Frederik Christian Kaas (1727-1804)|Frederik Christian Kaas]] på dennes sendelse til [[Marokko]] og fortsatte efter hjemkomsten sin uddannelse på de årligt udrustede skibe. [[1776]] modtog han guldmedaljen ''pro meritis''. [[1777]] [[Naturalisation|naturaliseredes]] hans fader med descendenter som hørende til [[Adel i Danmark|dansk adel]]. [[1781]] blev han [[ekvipagemester]] samt medlem af Konstruktionskommissionen, to år senere [[kammerherre]].
Kunst Historie Erhvervsliv Kommunikation